KOMUNIKACIJA KOMISIJE EUROPSKOM PARLAMENTU na temelju članka 294. stavka 6. Ugovora u funkcioniranju Europske unije o stajalištu Vijeća o donošenju Uredbe Europskog parlamenata i Vijeća o zajedničkoj ribarstvenoj politici /* COM/2013/0733 final - 2011/0195 (COD) */





2011/0195 (COD) KOMUNIKACIJA KOMISIJE EUROPSKOM PARLAMENTU na temelju članka 294. stavka 6. Ugovora u funkcioniranju Europske unije o stajalištu Vijeća o donošenju Uredbe Europskog parlamenata i Vijeća o zajedničkoj ribarstvenoj politici Datum prijenosa prijedloga Europskom parlamentu i Vijeću (dokument COM(2011) 425 završna verzija – 2011/0195 COD): || 13. srpnja 2011. Datum mišljenja Europskoga gospodarskog i socijalnog odbora: || 28. ožujka 2012. Datum mišljenja Odbora regija: || 4. svibnja 2012. Datum stajališta Europskog parlamenta, prvo čitanje: || 6. veljače 2013. Datum donošenja stajališta Vijeća || 17. listopada 2013. 2. Cilj prijedloga Komisije Opći je cilj prijedloga nove Uredbe o zajedničkoj ribarstvenoj politici omogućiti da se aktivnostima u ribarstvu i akvakulturi osiguraju dugoročno održivi ekološki uvjeti te pridonese dostupnosti zalihama hrane. 3. Primjedbe na stajalište Vijeća 3.1. Opće primjedbe na stajalište Vijeća Komisija se slaže sa stajalištem Vijeća s obzirom na to da kompromisni politički sporazum između Europskog parlamenta i Vijeća sadržava sve ključne elemente izvornog prijedloga Komisije. Najvažnije od svega je to što uključuje 1) pravnu obvezu na koju se primjenjuju rokovi za održivo upravljanje ribljim stokovima, 2) pravnu obvezu na koju se primjenjuju rokovi za ukidanje bacanja ribe i 3) sustav regionalizacije kojim se omogućuje da donošenje odluka bude što bliže dionicima. Ostale izmjene, uključujući one povezane s višegodišnjim planovima, pravilima o pristupu vodama, uspostavom područja za oporavak ribljih stokova, dodjelom ribolovnih mogućnosti, upravljanjem ribolovnim kapacitetima, prikupljanjem podataka, vanjskom dimenzijom, kontrolom i provedbom te savjetovanjem i sastavom savjetodavnih vijeća također su prihvatljive za Komisiju. 3.2. Izmjene Europskog parlamenta na prvom čitanju: Europski parlament uveo je 230 izmjena na sve dijelove prijedloga COM. Većina tih izmjena sastoji se od više od jednog stavka po članku. Tijekom trijaloga sve su izmjene Europskog parlamenta pregledane i o svima njima se pregovaralo. Kao posljedica toga, nijedna izmjena nije u potpunosti integrirana u stajalište Vijeća na prvom čitanju, osim sljedećih: izmjena 116. (o hitnim mjerama država članica), 118. (izbjegavanje i minimiziranje neželjenih ulova), 137. (sustav prenosivih koncesija za ribolov), 243. (stručna skupina za sukladnost), 196. (doprinos troškovima kontrole), 200. (o stvaranju novih savjetodavnih vijeća). Te su izmjene integrirane bez ikakvih prilagodbi ili sa samo vrlo malim prilagodbama. Za većinu izmjena Europskog parlamenta stajalište Vijeća formulirano je na način da uključuje (barem djelomično ili u potpunosti) srž izmjena. To se posebno odnosi na članak 2. (ciljevi, izmjene 60., 61., 235.), članak 3. (načela dobrog upravljanja, izmjene 62., 220.), članke 6., 7. i 8. (opće odredbe o mjerama očuvanja, vrste mjera i uspostava područja za oporavak stokova, izmjene 101., 102., 103.), tehničke mjere (izmjene 104., 295.), članke 9. i 10. (višegodišnji planovi, izmjene 105., 106., 107., 108., 239.), članak 11. (mjere očuvanja povezane s usklađivanjem sa zakonodavstvom Unije u području okoliša, izmjene 109., 111., 258.), članak 12. (hitne mjere Komisije, izmjena 115.), članak 15. (obveza iskrcavanja, izmjena 119.), članke 16. i 17. (ribolovne mogućnosti, izmjene 120., 227., 264., 293., 301.), članke 20. i 21. (mjere očuvanja država članica, izmjene 131. – 136.), članke 22. – 24. (o upravljanju kapacitetima flote, izmjene 138., 241., 139., 140., 141.), članak 25. (znanstvena osnova za upravljanje ribarstvom i savjetovanje sa Znanstvenim, tehničkim i gospodarskim odborom za ribarstvo, izmjene 142. – 160., 285.), članke 28. – 32. (vanjska politika, izmjene 161. – 176., 230.), članak 34. (akvakultura, izmjene 178. – 181., 242.), članak 35. (organizacija zajedničkog tržišta, izmjene 183. – 188.), članak 44. (savjetodavna vijeća, izmjene 201., 202.), i nove članke 49. i 50. (o evaluaciji i godišnjem izvješćivanju Komisije, izmjene 209., 210.). U članku 18. (regionalizacija, izmjene 121. – 130.) samo je nekoliko elemenata izmjena Parlamenta integrirano u stajalište Vijeća (Parlament je prihvatio alternativni model Vijeća, kao što se vidi u tekstu Vijeća). Izmjene članka 36. (kontrola i provedba, izmjene 189. – 193., 195., 225., 226.) i članaka 41. i 42. (o financijskim instrumentima, izmjene 197., 199., 302.) samo su djelomično unesene u stajalište Vijeća. 3.3. Nove odredbe koje se uvode stajalištem Vijeća i Komisije u pogledu sljedećeg: Vijeće nije, osim onih koje je već uveo Europski parlament, uvelo nove odredbe (područja za oporavak stokova, izbjegavanje neželjenih ulova, transparentni kriteriji za države članice pri dodjeli kvota). Vijeće je međutim proširilo područje primjene za regionalizaciju – od samo višegodišnjih planova i okvira za tehničke mjere na mjere u skladu s obvezama u pogledu zaštite okoliša, donošenje posebnih planova za odbačeni ulov i na ostale mjere očuvanja. Komisija može prihvatiti model regionalizacije i šire područje primjene za prerađeni model regionalizacije. Vijeće je izmijenilo i prijedlog Komisije o upravljanju ribolovnim kapacitetima. Iako se složilo s Parlamentom oko ukidanja obveze uvođenja sustava prenosivih koncesija za ribolov za države članice, Vijeće je ponovno uvelo fakultativni sustav čime se državama članicama omogućuje da odluče o uvođenju prenosivih koncesija. Vijeće i Parlament složili su se oko tog fakultativnog sustava uz nastavljanje s postojećim mjerama za kapacitet flote i uz obvezu za države članice da tijekom vremena razviju, ako je nužno, akcijske planove radi postizanja ravnoteže između svojih flota i ribolovnih mogućnosti. Komisija može prihvatiti taj kompromis jer može biti učinkovit pri prilagodbi kapaciteta flota uz financijsku uvjetovanost koja je uvedena u dogovorenom tekstu koji Komisija smatra razmjernim. 3.4. Problemi pri donošenju stajališta na prvom čitanju i stajalište Komisije u tom pogledu: Tijekom dovršetka pregovora postignut je sporazum o opunomoćivanju Komisije delegiranim i provedbenim aktima. Komisija može prihvatiti dogovore. Posebice će se načinima za delegirane/provedbene akte u okviru regionalizacije ispuniti institucijski zahtjevi te pridonijeti donošenju učinkovitije politike. Što se tiče posebnih institucijskih odredbi u okviru modela regionalizacije (članak 18.) i ograničavanju ovlasti Komisije u okviru komitologije u odnosu na članak 22. (provedba pravila za sustav ulaza-izlaza), Komisija smatra da je potrebno da se izjasni kako bi pojasnila svoje stajalište. Isto tako Komisija smatra potrebnim izjasniti se o svojem stajalištu o odredbama u dijelu VI. (vanjska politika), a posebice u članku 28. stavku 3. 4. Zaključak Komisija se može složiti sa stajalištem Vijeća koje je ishod pregovora s Europskim parlamentom. Ipak, Komisija smatra potrebnim izjasniti se u vezi s člankom 18. stavcima 1., 3., 7. i 8. dijela VI. (posebice članak 28. stavak 3.) i člankom 47. stavkom 2. drugog dijela (u vezi s člankom 22.) kako slijedi O članku 18. (o stavcima 1. i 3.) Komisija ističe da opunomoćivanje Komisije da donese mjere utvrđene zajedničkim preporukama država članica s pomoću provedbenih ili delegiranih akata ne može utjecati na diskrecijsko pravo Komisije da donese takve akte. (o stavku 7.) Mogućnost država članica da imaju izravni interes upravljanja za pripremu zajedničkih preporuka ne može utjecati na isključivo pravo inicijative Komisije da podnosi prijedloge u području zajedničke ribarstvene politike. (o stavku 8.) S obzirom na članak 2. stavak 1. UFEU-a, za stavak 8. ne može se smatrati da se njime automatski dodjeljuje, u slučaju da ne postoji dodatno zakonodavstvo Unije, odobrenje državama članicama za donošenje pravno obvezujućih akata u području isključive nadležnosti Unije. U slučaju da Komisija smatra da takvi akti nisu u skladu s ciljevima zajedničke ribarstvene politike, države članice trebaju djelovati u skladu s načelom lojalne suradnje kako bi uklonile sve nesukladnosti s pravom Unije. O dijelu VI., a posebice članku 28. stavku 3. Odredbe dijela VI. o vanjskoj politici ne bi trebale utjecati na valjanost odluka Vijeća ili pregovaračkih direktiva Vijeća Komisiji u skladu s člankom 218. UFEU-a ili sporazuma sklopljenih s trećim zemljama ili organizacijama u skladu s člankom 218. UFEU-a O članku 47. stavku 2. drugom dijelu Komisija ističe da je sustavno pozivanje na članak 5., stavak 4., podstavak 2., točku b) suprotno tekstu i duhu Uredbe 182/2011 (SL L 55 od 28.2.2011., str. 13.). Ta se odredba primjenjuje samo ako postoji posebna potreba odstupanja od načelnog pravila prema kojem Komisija može donijeti nacrtom predviđeni provedbeni akt kada mišljenje nije dano. Budući da je podstavak 2. točka b) iznimka od općeg pravila utemeljenog člankom 5. stavkom 4., njegova se primjena ne može jednostavno smatrati „diskrecijskom ovlasti” zakonodavca, već se mora tumačiti restriktivno i opravdati.